
23-TA-350: Noteikumu projekts (Jauns)
Kārtība, kādā augstskola un koledža iesniedz Izglītības un zinātnes ministrijai informāciju par savu darbību un to publisko
TA saskaņojamie dokumenti

	1.
	Noteikumu projekts
4. Augstskola un koledža šo noteikumu 7. punktā minētos datus (turpmāk – publiskojamie dati) par savu darbību sagatavo publicēšanai par iepriekšējo kalendāro gadu, iekļaujot informāciju par studējošiem, citu izglītības programmu izglītojamiem, absolventiem un akadēmisko personālu par situāciju uz 1. oktobri.
	Priekšlikums
Ņemot vērā to, ka stratēģisko un politisko dokumentu izstrādei ir svarīga ātrāka datu ieguve un apmaiņa, lūdzam izvērtēt termiņus vai datu ievades pasākumus savlaicīgākai datu ieguvei un publicēšanai
Piedāvātā redakcija
-
	Baiba Bašķere (EM)

	2.
	Noteikumu projekts
10. Augstskola un koledža gada pārskatu par 2024. gadu sagatavo un publicē līdz 2025. gada 1. aprīlim.
	Priekšlikums
Lūdzam izvērtēt 10.punktā minēto termiņu gada pārskata sagatavošanai un publicēšanai, ņemot vērā, ka 2025.gada 1.aprīlis ir pagājis.
Piedāvātā redakcija
-
	Baiba Bašķere (EM)



